Totengrien

S Dootegrien isch es Naturschutzpiet bim Dorf Istei vo der Gmeind Efrige-Chilche. Ane 1972 het d Gmeind das Gländ der Ortsgruppe Istei vo der Bärgwacht Schwarzwald ggä, und die tuet s jetz nach Wysig vo der Bezirksstell Friiburg für Naturschutz und Landchaftspfläg underhalte. S Dootegrien liit im Land, wo früener, vor der grosse Rhykorrektur, vom Fluss immer wider überschwemmt worden isch. Der Name Grien het me de Insle im Fluss ggä gha, wo bi Hochwasser veränderet worde sind und wo druff nonig Wald gwachsen isch. So Lüt, wo men nid i de Friidhööf bi de Chilche het dörfe begrabe, bsunders für die unbekannte Doote, wo der Rhy do hi treit het, het d Gmeind zerscht en Platz unden am Isteiner Chlotz gha. Spööter isch dä Grebtplatz uf es Grien verleit worde, und däm het me den Dootegrien gseit. I däm Areaal mid ere schüttere Grasdechi wachse sälteni Pflanze, bsunders vil Orchideè. Kwele Naturschutzgebiet Totengrien "Orchideenwiese" uf bergwacht-schwarzwald.de